Հավելված

Հայաստանի Հանրապետության ներքին գործերի նախարարի

պարտականությունները կատարողի

2024 թվականի օգոստոսի 23- ի N 4666- Ա հրամանի

**ԾՐԱԳԻՐ**

**Փրկարար ծառայության** **Արմավիրի մարզային փրկարարական վարչության ճգնաժամային կառավարման կենտրոնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Փրկարար ծառայության Արմավիրի մարզային փրկարարական վարչության ճգնաժամային կառավարման կենտրոնի (այսուհետ՝ ՄՓՎ ՃԿԿ) աշխատանքների ծավալների ավելացմամբ պայմանավորված, նպատակահարմար է ներգրավել պայմանագրային հիմունքներով համապատասխան փորձագետ:

1. **Փորձագետին ներկայացվող պահանջները**
2. բարձրագույն կրթություն.
3. առնվազն երեք տարվա աշխատանքային ստաժ.
4. ռուսերեն լեզվի ազատ տիրապետում.
5. իր լիազորությունների հետ կապված անհրաժեշտ հմտություններ.
6. համակարգչով և ժամանակակից այլ տեխնիկական միջոցներով աշխատելու ունակություն։
7. **Աշխատանքների իրականացման ժամանակահատվածը**

Փորձագետը ներգրավվում է մինչև մեկ տարի ժամկետով:

1. **Աշխատանքների ակնկալվող արդյունքը**

Փորձագետը մեկ տարվա ընթացքում իրականացնելու է ծրագրով նախատեսված աշխատանքներ, մասնավորապես՝

1. իրականացնում է արտակարգ դեպքերի, պատահարների վերաբերյալ, ինչպես նաև սոցիալ-կենսաբանական, կենցաղային բնույթի ահազանգերի սահմանված կարգով սպասարկման աշխատանքներ.
2. իրականացնում է տեղեկատվական շտեմարանների (ՄՓՎ ստորաբաժանումների, պետական կառավարման տարածքային և տեղական ինքնակառավարման մարմինների, կազմակերպությունների ղեկավարների կոնտակտային տվյալները) արդիականացման աշխատանքներ.
3. իրականացնում է հաշվետախտակի համապատասխան ձևերի մշակման աշխատանքները.
4. իրականացնում է ազդարարման գործընթացները.
5. իրականացնում է ՃԿԿ-ում գրանցված արտակարգ դեպքերի, պատահարների վերաբերյալ տեղեկատվության համակարգման աշխատանքները.
6. իրականացնում է ՃԿԿ-ի օպերատիվ հերթապահ հերթափոխի աշխատանքները։
7. Փրկարար ծառայության ՄՓՎ պետի, ՃԿԿ պետի հանձնարարությամբ իրականացնում է այլ գործառույթներ:
8. **Հաշվետվությունների ներկայացման և դրանց գնահատման արդյունքների ամփոփիչ ժամկետները**
9. փորձագետի աշխատանքը գնահատվում է ըստ փուլերի՝ վեց ամիսը մեկ և ամփոփիչ փուլ.
10. կատարված աշխատանքի արդյունքը գնահատվում է բավարար, լավ կամ գերազանց:
11. **Աշխատանքի գնահատման չափանիշները**
12. արտակարգ դեպքերի, պատահարների, սոցիալ-կենսաբանական և կենցաղային բնույթի ահազանգերի սպասարկում.
13. տեղեկատվական շտեմարանների արդիականացում.
14. մասնակցություն ազդարարման գործընթացների և ՃԿԿ-ի օպերատիվ հերթապահ հերթափոխի աշխատանքներին.
15. հաշվետախտակի մշակում.
16. արտակարգ դեպքերի և պատահարների առաջացման, արձագանքման և հետևանքների վերացման գործընթացի վերաբերյալ տեղեկատվության տրամադրում: